زیارت : بی اے پی نا صوبائی جنرل سیکرٹری سینئر صوبائی وزیر حاجی نورمحمد خان دمڑ پارینے کہ حلقہ ٹی پورو مروک آ ڈٹ آتیان حلقہ نا اُلس نا اجتماعی فائدہ دوئی کینہ۔ برجا انگا شونداری ڈٹ آتا پوروی آن حلقہ نا اُلس نا تقدیر ءِ بدل مریک۔ ساڑی دور حکومت اٹ بنجائی و صوبائی پی ایس ڈی پی ٹی حلقہ کن ارب آ روپئی تا اُلس نا اجتماعی مفاد آتا پروجیکٹ آتے منظور کننگک۔ حکومت نا کنڈآن منظور مروک آ فنڈ آتا اسٹ اسٹ اُلس نا امانت ئس۔ ہراڑان اُلس نا فلاح و بہبود کن خڑچ کرینے۔ اُلس ننا پنچ سالہ کارکڑد ءِ ہرسا سٹی آ مذہبی جماعت آن استیفہ ترسا ننا کاروان اٹ اوار مننگ اٹی ءِ۔ حلقہ نا اُلس نا اجتماعی مفاد آک عزیز ءُ، ہراڑا ہچ ءُ سمجھوتہ اس کپرہ۔ پوسکن آ اوار مروک آ مبارکباد پیش کیوہ۔ ضلع باجوڑ خیبرپختونخوا ٹی جی یوآئی نا کنونشن اٹ دھماکہ نا مذمت ءِ کیک۔ دا خیال آتا درشانی ءِ او زیارت یونین کونسل کواس و یونین کونسل سپیزندی کلی زڑگی ٹی تینا فنڈ آن منظور مروک آ پورو مروک آ اجتماعی واٹرسپلائی ڈٹ آتا بنائی دود، زیارت یونین کونسل منہ کلی سسن منہ،زیارت کلی چینہ،سنجاوی خڑوا،سنجاوی پوئی شریف ٹی اوار مروک آ اجتماع تیان تران کرے۔
(آن لائن)
